সে মহান পুরুষের সমুদ্রসীমা দেশপ্রেম, সীমাহীন ত্যাগ, অমিত সাহস আর বজ্রকণ্ঠ (‘আমি যদি হুকুম দিবার না পারি..’) শুধু বাংলাদেশের ভৌগলিক সীমার মধ্যে আবদ্ধ বাঙালিদেরই নয়, বিশ্বের প্রত্যন্ত অঞ্চলে অবস্থানরত বাঙালি সন্তানদের ধমনীতে দেশপ্রেমের বহ্নিশিখা প্রজ্জ্বলিত করেছিল। তুচ্ছ করার মতন ব্যতিক্রম ছাড়া, সেদিন বিশ্বের যে যেখানে বাঙালি ছিলেন, সবারই চিন্তা, শক্তি আর শ্রম মিশে গিয়েছিল একই মোহনায়– যে মোহনার নাম ছিল মুক্তিযুদ্ধ।